Twee dood ná hartstilstande op ongelukstoneelFoto: Netcare 911 Chris Botha, woordvoerder van Netcare 911, het gesê paramedici en lede van die brandweer het twee voertuie se wrakstukke op die toneel aangetref. “Die brandweer moes die beseerde persone uit die wrakke sny en paramedici het onvermoeid gewerk om die mense te stabiliseer,” het hy gesê. Twee van die beseerdes se harte het gaan staan terwyl paramedici hulle behandel het, en hulle is op die toneel dood verklaar. Die ander passasiers is met ernstige beserings na ŉ nabygeleë hospitaal gehaas. “Besonderhede rondom die oorsaak van die botsing sal deur ŉ polisieondersoek bepaal word,” het Botha gesê.